फरारी कार सवार ने फुटपाथ पर चल रहे वृद्ध को कुचला, घटनास्थल पर ही हुई मौत
हैदराबाद में रविवार (11 अक्टूबर) को एक दर्दनाक हादसा देखने को मिला। यहां एक फरारी कार सवार ने नियंत्रण खोते हुए फुटपाथ पर चल रहे एक वृद्ध को कुचल दिया, जिससे उसकी घटनास्थल पर ही मौत हो गई।
हैदराबाद में रविवार (11 अक्टूबर) को एक दर्दनाक हादसा देखने को मिला। यहां एक फरारी कार सवार ने नियंत्रण खोते हुए फुटपाथ पर चल रहे एक वृद्ध को कुचल दिया, जिससे उसकी घटनास्थल पर ही मौत हो गई। घटना लगभग शाम 3.30 बजे की है। साइबराबाद की मढ़ापुर पुलिस ने बताया कि, फरारी कार का चालक तेज गति में गाड़ी चला रहा था और अनाचक से कार पर नियंत्रण खो दिया था।घटना को लेकर पुलिस ने बताया कि फरारी कार (TS 08 SP 9999) ने 100 फुट रोड पर रत्नदीप सुपरमार्केट के पास एक पैदल यात्री को कुचल दिया, जिससे मौके पर ही शख्स की मौत हो गई। हालांकि, पुलिस ने फरारी कार ड्राइवर को हिरासत में ले लिया है। मृतक की पहचान 50 वर्षीय बाबू के रूप में हुई है।